**“Татар телен һәм әдәбиятын өйрәнү процессында укучыларның креатив фикерләвен үстерү”**

Дмитрий Сергеевич Лихачев фикеренчә: **Халыкның иң зур байлыгы- тел,**

**Халык ул телдә яза, сөйли һәм уйлый.**

Хәзерге заманның иң кискен проблемаларының берсе булып милли мәдәниятне саклау проблемасы тора. Һәр милли тел милли үзаңны формалаштыру белән турыдан-туры бәйле. Бу бәйләнеш тел аша күрсәтелә.

Элекке заманда телгә булган мөнәсәбәтне күз аллап китәр өчен борынгы Грецияга күчик. Философ Ксанф Эзопка базардан иң кыйммәтле әйбер сатып алырга куша.Эзоп тел алып кайта.Ксанф иң очсыз әйбер сатып алырга куша. Кол тагын да тел алып кайта. Эзоп фикеренчә: тел - кешеләр арасында дошманлык һәм нәфрәт уята, яхшылык һәм изгелек тудыра, тел ярдәмендә кешеләр бер-берсе белән аңлашалар, киңәшләшәләр, сәламләшәләр, шатлык-сөенечләрен уртаклашалар. Менә шуңа күрә дә дөняда телдән дә очсызрак һәм кыйммәтлерәк бер нәрсә дә юк!

Берәүгә дә сер түгел, хәзерге вакытта шәһәрдә үскән балаларның татарча сөйләм теле ярлы. Дәрестәге эшчәнлек еш кына сукыр белән чукрак сөйләшүен хәтерләтә. Нәтиҗәдә, укучылар әзер информация объектларында булган мәгълүматны системалаштыруда, чагыштыруда, гомумиләштерүдә җитди кыенлыклар кичерә.

Тормышта мөһим карарларны кабул итеп үстерер өчен, укучыларда зур күләмдә мәгълүмат белән эшләүнең тотрыклы күнекмәләре эшләнергә тиеш. Мәгълүматны анализларга, структуралаштырырга **креатив** **фикерләүне үстерү технологиясе** мөмкинлек бирә. Фикерләү һәрвакытта проблема куюдан, сораудан, гаҗәпләнүдән, каршылыктан башлана.

Эш тәҗрибәсен өйрәнү һәм фәнни психологик-педагогик әдәбиятны анализлау түбәндәге төп **каршылыкларны**  билгеләде:

- җәмгыятьтә иҗади актив кешеләргә ихтыяҗ арта баруы һәм заманча мәгариф системасы шартларында әлеге ихтыяҗны үстерүнең җитәрлек булмавы;

- дәресләрдә укучыларның иҗади активлыгын үстерүнең зарурлыгы һәм белем алучыларның креатив фикерләвен үстерүгә юнәлдерелгән укыту процессын оештыруы буенча педагогик чараларның җитәрлек дәрәҗәдә эшләнмәве.

Әлеге каршылыкларны хәл итү юлларын табырга тырышу, креатив фикерләүне үстерергә мөмкинлек бирә торган педагогик чаралар, тәҗрибә чыганаклары әзерләнде.Педагогик тәҗрибәнең максаты һәм бурычлары билгеләнде.

**Максат:** Татар телен һәм әдәбиятын өйрәнү процессында укучыларның креатив фикерләвен һәм иҗади активлыгын үстерү.

Куелган максатка ирешер өчен төп бурычлар билгеләнде: 1. Креатив фикерләүнең төп өлешләрен формалаштыру.

2. Тикшеренү, гамәли, социаль бурычларны анализлау һәм хәл итү осталыгын формалаштыру;

3. үз көчләренә ышанып, төрле мәсьәләләрне хәл итәрлек мөстәкыйльлек үстерү,;

4. Балаларда уку процессына уңай мөнәсәбәт формалаштыру.

Укучыларны креатив фикер йөртергә,ә менә нәкъ стандарт булмаган идеяләр булдырырга һәм аларны тормышка ашырырга өйрәтү җиңел түгел. Моны күз алдында тотып, укучыларны иҗат эшчәнлегенең нәтиҗәле ысулларын бирергә кирәк. Ә аерып әйткәндә, америка галиме Тони Бьюзен төзегән "Интеллект - карта" технологиясен күз алларга кирәк. Аның фикеренчә, гади схемалар,таблицалар төзегәндә баш миенең бары сул як ярымшары гына эшләсә, интеллект карта ясаганда ике ярымшар да эшли.

**Интеллект-карта** – информацияны графика ярдәмендә күзаллау. Фикерләү процессы үзәгендә урнашкан нинди дә булса объект || күп кенә ассоциацияләр тууга импульс бирә. Башка үтеп кергән нинди дә булса мәгълүмат Үзәк образ рәвешендә тәкъдим ителә.

Технология универсаль метапредмет осталыгы буларак карала: үз белемнәрне формалаштыруга, үз фаразыңны булдыруга әйтә белү мөмкинлек бирә.

Технологияның белгечләре инглиз психологы Тони Бьюзен һәм Санкт-Петербург дәүләт университеты профессоры Елена Бершадская ассоциатив фикерләүнең төп сыйфатларын анализлыйлар: баш миенә килүче мәгълүматны күп каналлы эшкәртү һәм саклау системасы ярдәмендә теләсә кайсы вакытта "мәгълүмати карталар" булдырыла. Доньяның иң яхшы картографлары бу карталарның күрү сәләтенә ия булсалар күреп шаккатырлар иде. Интеллект - карталарны практикада куллану эффектлы нәтиҗәләргә китерүен шик тудырмый .

Әлеге технология өстендә эшли башлаганда, ирексездән, мин үземә сорау бирдем: барлык балалар да иҗатка сәләтлеме? Хәзер ышаныч белән әйтә алам:әйе, барсы да.

Технологияның төп принциплары:

1.«Кабул итү принцибы» - башта интеллект-картаның барлык яхшы якларын, аларны төзү буенча кагыйдәләрне һәм инструкцияләрне игътибар белән өйрәнү;

2.«Куллану принцибы»-технологияне куллану һәм 50-дән артык булмаган интеллект-карта төзү;

3. «Яраклаштыру принцибы»-технологияне үзең аша уздыру һәм үз күнекмәләреңне камилләштерү.

Мондый алым барышында уку материалын тулысынча үзләштерү концепциясе гамәлгә ашырыла һәм югары нәтиҗәләр бирә. Бу технология укучылар белән фронталь, индивидуаль, төркемнәрдә эшләү мөмкинлеген бирә.

Иҗади мәсьәләләрне алгоритм буенча чишәргә була, шуннан чыгып ижади процессның 3 этабын аерып күрсәтергә мөмкин:

**1 этап**

* Өйрәнү объектын (интеллект-картаның үзәк образын) билгеләү:
* Ассоциацияләрнең күплелеге (картаның үзәк объектына караган вакытта төрле сүзләрне, образларны, символларны яздыру)

**2 этап**. Интеллект-картаның төзелеше: Төп идея, проблема яки сүз үзәк булып торалар. Үзәк идеяне анлату өчен сүрәтләр, рәсемнәр кулланырга мөмкин. Һәр төп тармакның үз төсе бар. Төп тармаклар үзәк идея белән кушыла, ә калганнары төп тармаклар белән тоташа.

**3 этап** "Реконструкция һәм ревизия" :

* ирекле ассоциацияләрнең кабатлануы
* Интеллект-картаны яңадан карау;
* Интеллект-картада булган мәгълүматны искә төшерү,сәләтен тикшерү;

Тел аспектларын үзләштерү барышында интеллект-карта технологиянең мөмкинлекләре зур:

-**уку күнекмәләрен формалаштыру барышында**

- **монологик һәм диалогик сөйләм күнекмәләрен формалаштырганда**

- **проектлар өстендә эшләгәндә**

-**грамматик, лексик, язма сөйләм, аудирование күнекмәләрен формалаштырганда**.

Мәсәлән, «Авазлар һәм хәрефләр» темасын өйрәнгәндә «Татар сүзләрендә нечкәлек һәм катылык билгесен язу» темасы буенча мәгълүмат кертергә онытмыйбыз. Шулай итеп, укучылар сәбәп-тикшерү бәйләнешләрен урнаштырырга өйрәнәләр. Интеллект-карталар билгеле бер тема буенча барлык материалларны бергә җыярга, аларны тулаем күрергә, детальләрдә тупларга мөмкинлек бирә.

Мәсәлән, лексиканы өйрәнгәндә, «Җиләк-җимешләр» темасы буенча, морфологияны өйрәнгәндә исем темасы буенча без укучылар белән бергә шундый интеллект-карталар төзибез.

«Әдәбият дәресләрендә укучыларның әхлакый позициясен формалаштыру өчен аерым әһәмияткә ия. Шуңа күрә интеллект - карта төзегәндә, укучыларны геройның гамәленә махсус рәвештә юнәлеш бирү мөһим

Беренче интеллект-карталар әдәбият дәресләрендә шагыйрьләрнең һәм язучыларның биографияләре буенча кулланылды: биографик фактлар, төп әсәрләр, аларга ассоциацияләр, шигырь юллары, канатлы сүзләре. Мәсәлән, Г.Тукайның тормышына һәм иҗатына багышланган интеллект-карта төзегәндә, укучылар шагыйрь турында дәреслектән мәгълүмат алалар, аннары «Г.Тукай урыннары буенча» видеофильм карап, интеллект - карта төзи башлыйлар. Дәрестә балалар булачак интеллект- картаның структурасын гына билгеләп үтәләр, карта өстендә эшне төгәлләү һәм аның буенча сөйләүне әзерләү өй эше булып бирелә. Шулай ук, укучыларга укылган әсәрнең интеллект картасын төзергә тәкъдим итәргә мөмкин. Аларның өйдә язган һәм төшергән концепцияләрне тыңлау кызыклы.

Мәсәлән, Мөхәммәт Мирзаның Балачак хәтирәсе хикәясен өйрәнгәндә

1. Үзәктә төп теманы урнаштырабыз.

2.Ә алга таба төрле төс белән калын ботаклар ясала. Һәр ботак өстендә темага караган мөһим мәгълүмәтләрне язабыз. Әлеге сүзне аңлатыр өчен сүрәт һәм рәсемнәр дә өстәргә мөмкин.

3. Аннары һәр ботак белән чиратлап эшлибез. Барлыкка килгән образларга һәм ассоциацияләргә карап, төп ботактан, берничә тармак ясыйбыз. Мәсәлән, әнкәй мичтә пешергән икмәк зәңгәр төс белән ассоциацияләнә, икенче тармак -кабарып пешкән әпекәйне ашъяулыкка төрә. Алга таба икенче рәт ботагыннан өченче рәт ботагы ясыйбыз, мәсәлән, борынны ярып керә, тәмле исле,һ.б. сүзләр белән ассоциацияләнергә мөмкин. Яңа сүзләр өйрәнгәндә, аларны яхшырак истә калдыру өчен, рәсемнәр рәвешендә бирергә була,

4. Бер ботакта эш тәмамлангач, икенчесенә күчәбез һәм һәрберсен чиратлап эшлибез. Әгәр эш вакытында, идеяләр барлыкка килсә, аларны язып куярга була.

5. Дәрес вакыты кыска булганга, мин 3 яки 4 рәт ботаклар белән чикләнергә киңәш итәм. Әмма интеллект - картаның үзенчәлеге - карта тулысынча тәмамланган дип әйтеп булмый, аларны яңа идеяләр барлыкка килгән саен даими тулыландырырга һәм киңәйтергә, укучыларның лексик запасын күбәйтергә кирәк.

Бу технологияне дәреснең төрле типларында һәм формаларында кулланырга.

Өлкән сыйныф укучыларына интеллект-карталар төзүнең электрон ысулын тәкъдим итергә мөмкин. Бүгенге көндә интеллект- карталарын төзү өчен төрле компьютер программалары бар.

Ләкин шуны да онытырга ярамый, бу технологиянең максаты - баш миенең ике ярымшарын да эшләтү, ә бу исә күбрәк кулдан каләм, кәгазь белән эшләгәндә генә ирешеп була.

Тикшеренү йомгаклары укучыларның интеллектуаль карта технологиясе чаралары белән креатив фикерләүне үстерүнең уңай ресурсы турында нәтиҗә ясарга мөмкинлек бирә. Эш барышында максаты-тарихи белемнәрне тирәнәйтеп кенә калмыйча иң мөһиме-фактларны мөстәкыйль анализлау һәм бәяләү, үз карашыңны булдыру:

- кирәкле мәгълүматны эзләү

- белемнәрне структуралаштыру;

- рефлексия алымнарын һәм шартларын үзгәртү, процессны һәм эшчәнлек нәтиҗәләрен тикшерү һәм бәяләү;

-мөһим билгеләр бүлеп бирү максаты белән объектларны анализлау;

- сәбәп-тикшерү элемтәләрен билгеләү;

- фикер алышуның логик чылбырын төзү;

- график схемалар, таблицалар рәвешендә мәгълүмат бирү.

Укучылар текст белән эшләгәндә яхшы нәтиҗәләргә ирешәләр, ассоциацияләр һәм рәсемнәр ярдәмендә мәгълүматны яхшырак истә калдыралар; текстның барлык элементларын күрәләр, олимпиадаларга нәтиҗәле әзерләнәләр, Жыеп әйткәндә, интеллектуаль үсеш һәм камилләштерү процессы бара.

Бу технология сәламәтлекне саклауга  да юнәлдерелгән, интеллект-картаны куллану эшчәнлекне оештыру вакытын шактый киметә, мәгълүматны тизрәк истә калдырырга, стресстан арынырга, ял итәргә мөмкинлек бирә.

Чыгышымны тәмамлап, Дмитрий Сергеевич Лихачевның сүзләренә әйләнеп кайтасым килә:. Халыкның иң зур байлыгы- тел,

Халык ул телдә яза, сөйли һәм уйлый.

Ә мин иҗат итә дип тә өстәр идем.

Игътибарыгыз өчен.